
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.90/2016 privind stabilirea unor măsuri pentru asigurarea managementului ariilor natural protejate, trimis Comisiei pentru mediu şi echilibru ecologic cu adresa nr.PLx.139 din 27 februarie 2017, înregistrat cu nr.4c-27/71/28.02.2017. 
PREŞEDINTE,
ION CUPĂ



PARLAMENTUL ROMÂNIEI

CAMERA DEPUTAŢILOR

	Comisia pentru MEDIU şi echilibru ecologic

Bucureşti, 20.09.2017
                                                                                       Nr.4c-27/635


r a p o r t
asupra proiectului de Lege pentru aprobarea Ordonanţei de urgenţă a Guvernului nr.90/2016 privind stabilirea unor măsuri pentru asigurarea managementului ariilor natural protejate
În conformitate cu prevederile art.95 şi art.115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.90/2016 privind stabilirea unor măsuri pentru asigurarea managementului ariilor natural protejate, trimis cu adresa nr. PLx.139 din 27 februarie 2017 şi înregistrat cu nr.4c-27/71/28.02.2017.
Proiectul de lege are ca obiect de reglementare stabilirea unor măsuri pentru asigurarea managementului ariilor naturale protejate, respectiv, suspendarea aplicării prevederilor art. I alin.(4) şi (5) din Legea nr.95/2016 privind înfiinţarea Agenţiei Naţionale pentru Arii Naturale Protejate şi pentru modificarea Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, până la data de 1 mai 2017, ca urmare a neadoptării actului normativ prevăzut la art.3 alin.(2) din respectiva lege, care ar fi trebuit să reglementeze structura organizatorică, atribuţiile şi competenţele Agenţiei Naţionale pentru Arii Naturale Protejate.
Senatul, în calitate de primă Cameră sesizată, a adoptat proiectul de Lege ca urmare a depășirii termenului de adoptare, potrivit art.115 alin.(5) din Constituția României republicată în data de 20 februarie 2017. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

La întocmirea prezentului raport, Comisia a avut în vedere avizul favorabil al Consiliului Legislativ (nr.1229/06.12.2016) și avizul favorabil al Comisiei pentru agricultură, silvicultură, industrie alimentară şi servicii specifice (4c-4/140/13.03.2017);
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a examinat proiectul de lege în şedinţa din 19 septembrie 2017.
Din numărul total de 17 membri ai Comisiei pentru mediu şi echilibru ecologic au fost prezenți la dezbatere 13 deputaţi.
La dezbateri au participat în calitate de invitați, conform prevederilor art.54 şi art.55 din Regulamentul Camerei Deputaţilor, republicat, cu modificările și completările ulterioare, doamna Popa Lucia, șef serviciu în cadrul Ministerului Dezvoltării Regionale, Administrației Publice si Fondurilor Europene, doamna Filipescu Laura, consilier în cadrul Ministerului Dezvoltării Regionale, Administrației Publice si Fondurilor Europene, doamna Șerban Cătălina, consilier în cadrul Ministerului Dezvoltării Regionale, Administrației Publice si Fondurilor Europene, precum și domnul Rebedea Constantin, consilier în cadrul Ministerului Mediului. 
În urma dezbaterilor şi a opiniilor exprimate membrii Comisiei au hotărât, cu majoritate de voturi (1 abținere), adoptarea proiectului de Lege pentru aprobarea Ordonanţei de urgenţă a Guvernului nr.90/2016 privind stabilirea unor măsuri pentru asigurarea managementului ariilor natural protejate, cu amendamente admise prevăzute în anexă.
În raport de obiectul şi conţinutul său, proiectul de lege face parte din categoria legilor ordinare.

	PREŞEDINTE,
	SECRETAR,

	ION CUPĂ 
	PETRU FARAGO 


Consilier parlamentar,

 Andreea Negulescu

                                                                                                                                                                           ANEXA 
AMENDAMENTE ADMISE

În urma dezbaterilor, membrii Comisiei au admis următoarele amendamente:

	Nr.
crt.
	Text 
Ordonanța de urgenta a Guvernului nr.90/2016 privind stabilirea unor masuri pentru asigurarea managementului ariilor natural protejate 
	Text 
adoptat de Senat 
	Text propus de Comisie
(autorul amendamentului)

	Motivarea amendamentelor

	1.
	
	LEGE
pentru aprobarea Ordonanţei de urgenţă a Guvernului nr.90/2016 privind stabilirea unor măsuri pentru asigurarea managementului ariilor
naturale protejate
	
	

	2.
	
	Articol unic. - Se aprobă Ordonanţa de urgenţă a Guvernului nr.90 din 29 noiembrie 2016 privind stabilirea unor măsuri pentru asigurarea managementului ariilor naturale protejate, publicată în Monitorul Oficial al României, Partea I, nr.990 din 8 decembrie 2016.
	Articol unic. - Se aprobă Ordonanţa de urgenţă a Guvernului nr.90 din 29 noiembrie 2016 privind stabilirea unor măsuri pentru asigurarea managementului ariilor naturale protejate, publicată în Monitorul Oficial al României, Partea I, nr.990 din 8 decembrie 2016, cu următoarea completare :

	

	3.
	Art.I. - Dispoziţiile art. 1 alin. (4) şi (5) din Legea nr. 95/2016 privind înfiinţarea Agenţiei Naţionale pentru Arii Naturale Protejate şi pentru modificarea Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, publicată în Monitorul Oficial al României, Partea I, nr. 369 din 13 mai 2016, se suspendă până la data de 1 mai 2017.
	
	Nemodificat
	

	4.
	Art.II. - Exercitarea atribuţiilor, funcţiilor, drepturilor şi a obligaţiilor Agenţiei Naţionale pentru Arii Naturale Protejate, prevăzute la art. 1 alin. (4) şi (5) şi la art. 2 din Legea nr. 95/2016, se realizează de către autoritatea publică centrală pentru protecţia mediului si  instituțiile din subordine.

	
	Nemodificat
	

	5.
	
	
	- După art. II se introduce un nou articol, art. III, cu următorul cuprins:

Art. III (1) Drepturile patrimoniale aferente rezultatelor sau drepturilor legate de acestea, drepturile de autor şi/sau orice alte drepturi de proprietate intelectuală şi/sau industrială, obţinute din executarea sau ca urmare a executării contractelor şi care prin efectul contractelor încheiate între beneficiarii proiectelor finanţate din Axa 4 "Implementarea sistemelor adecvate de management pentru protecţia naturii" din cadrul Programului Operaţional Sectorial "Mediu" şi Autoritatea de Management pentru Programul Operaţional Sectorial "Mediu" şi care aparţin Autorităţii de Management, trec în proprietatea Ministerului Mediului.

(2) Beneficiarii de la alin. (1) pot utiliza gratuit rezultatele sau drepturile prevăzute numai în scopuri necomerciale şi doar cu acordul scris, prealabil al Ministerului Mediului.
(3) În termen de 120 zile de la intrarea în vigoare a legii de aprobare a prezentei ordonanțe de urgență, se va încheia protocolul de predare - primire între Ministerul Dezvoltării Regionale, Administrației Publice si Fondurilor Europene, prin Autoritatea de Management pentru Programul Operaţional Sectorial "Mediu" şi Ministerul Mediului, pentru drepturile prevăzute la alin. (1).
Autor: Comisia pentru mediu și echilibru ecologic

